幻彩詠香江

幻彩詠香江係香港一匯演，結合燈光效果同音樂。燈光效果由探射燈、激光、LED燈等交織而成，維多利亞港兩岸，大概四十楝摩天大廈同地標聯手合演。個匯演旅遊事務署喺2004年起宣傳香港嘅旅遊項目，歷來耗資四千四百萬港幣，吸引咗超過四百萬旅客同市民欣賞。2005年11月21號，幻彩詠香江正式獲列入《健力士世界紀錄大全》，成為全球最大型燈光音樂匯演。

幻彩詠香江喺2017年12月1號推出全新版本，時間由舊版嘅13分鐘縮短到10分鐘，採用更新、更多元嘅燈光效果同LED螢幕圖案，配合由香港管弦樂團演奏嘅全新音樂，演奏採用笛、二胡等中國傳統弦樂，同西洋樂器交織合一，創造出真正與眾不同嘅聽覺體驗，同香港「中西合璧」嘅風格相得益彰。

除咗因天氣惡劣而需要暫停外，幻彩詠香江活動每日喺夜晚8點鐘舉行，2017年新版歷時大概10分鐘，新版唔再有介紹維港大廈嘅獨白，匯演內容包括音樂、探射燈、激光、LED屏幕同燈光等。星光大道同金紫荊廣場都設有喇叭播放背景音樂，市民亦同時可以透過「幻彩詠香江」Android 或 iOS 嘅流動應用程式收聽背景音樂。

最佳觀賞嘅地點係喺九龍尖沙咀嘅九龍公眾碼頭、香港星光大道、香港島灣仔金紫荊廣場旁嘅灣仔臨時海濱花園，或者喺天星小輪上面觀賞。

參與大廈

香港島
中國網絡中心樓頂LED屏幕
新鴻基中心
中環廣場
香港會議展覽中心
入境事務大樓樓頂LED屏幕
稅務大樓同LED屏幕
合和中心
夏愨大廈同LED屏幕
中國恆大中心同LED屏幕
政府總部
金鐘道政府合署
中國人民解放軍駐香港部隊大廈
美國銀行中心
友邦金融中心同LED屏幕	
中銀大廈
中國建設銀行大廈同LED屏幕
長江集團中心
滙豐總行大廈同幕牆
渣打銀行大廈
怡和大廈
交易廣場第一期
交易廣場第二期
國際金融中心第二期
國際金融中心第一期

九龍

環球貿易廣場
海港城 - 海運大廈新擴建大樓
海港城 - 海運大廈
海港城 - 港威大廈
朗豪坊
星光行樓頂LED屏幕
香港文化中心
彌敦道26號同LED屏幕
The ONE樓頂LED屏幕
隆堡麗景酒店
香港體育館
中國人壽中心
祥祺中心
E-Max
啟德郵輪碼頭
世界夢號

暫停匯演
以下情況匯演會暫停舉行：
香港天文台喺下晝三點或以後發出3號或以上風球、紅色或黑色暴雨警告
哀悼日
汶川大地震
玉樹地震
舟曲泥石流
馬尼拉人質事件
南丫島撞船事故
地球一小時

參考 
世界三大夜景

幻彩詠香江官方網站
 Android流動應用程式
 iOS流動應用程式

世界紀錄